wannaphong/clean_thaiwikipedia huggingface dataset:
# สมชาติ ประดิษฐพร
สมชาติ ประดิษฐพร (เกิด 15 มกราคม พ.ศ. 2509)  ปัจจุบันดำรงตำแหน่งกรรมการบริหารพรรคประชาธิปัตย์ อดีตสมาชิกสภาผู้แทนราษฎรจังหวัดสุราษฎร์ธานี และอดีตนายกองค์การบริหารส่วนจังหวัดสุราษฎร์ธานี

 ประวัติ 
สมชาติ เกิดเมื่อวันที่ 15 มกราคม พ.ศ. 2509 ที่อำเภอพุนพิน จังหวัดสุราษฎร์ธานี สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยศรีปทุม และ ระดับปริญญาโท รัฐประศาสนสตรมหาบัณฑิต จากวิทยาลัยเทคโนโลยีสยามทำเนียบสมาชิกสภาผู้แทนราษฎร ๒๕๖๒. สำนักงานเลขาธิการสภาผู้แทนราษฎร. 2563

 งานการเมือง 
สมชาติ เข้าสู่วงการการเมืองด้วยการเป็น สมาชิกสภาจังหวัดสุราษฎร์ธานี 3 ช่วงสมัย ตั้งแต่ พ.ศ. 2534 ถึง พ.ศ. 2542, พ.ศ. 2543 ถึง พ.ศ. 2554 และ พ.ศ. 2555 ถึง พ.ศ. 2561 ก่อนที่จะได้รับเลือกตั้งให้เป็นนายกองค์การบริหารส่วนจังหวัดสุราษฎร์ธานี ใน พ.ศ. 2540 ถึง พ.ศ. 2543 รวมไปถึง ดำรงตำแหน่งเป็นประธานสภาองค์การบริหารส่วนจังหวัดสุราษฎร์ธานี ในช่วง พ.ศ. 2552 ถึง พ.ศ. 2561

สมชาติ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาธิปัตย์ โดยเอาชนะ นายเชน เทือกสุบรรณ อดีต ส.ส.จากพรรครวมพลังประชาชาติไทย

 สมาชิกสภาผู้แทนราษฎร 
สมชาติ ประดิษฐพร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุราษฎร์ธานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๕, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
# ศักดินัย นุ่มหนู
ศักดินัย นุ่มหนู (เกิด 17 พฤศจิกายน พ.ศ. 2508) เป็นนักการเมืองชาวไทย สมาชิกสภาผู้แทนราษฎรจังหวัดตราด 2 สมัย สังกัดพรรคประชาชน

 ประวัติ 
ศักดินัย เกิดเมื่อวันที่ 11 พฤศจิกายน พ.ศ. 2508 ที่ ตำบลประณีต อำเภอเขาสมิง จังหวัดตราด สำเร็จการศึกษา ประกาศนียบัตรวิชาการศึกษาชั้นสูง (พัฒนาชุมชน) จากมหาวิทยาลัยราชภัฏรำไพพรรณีทำเนียบสมาชิกสภาผู้แทนราษฎร ๒๕๖๒. สำนักงานเลขาธิการสภาผู้แทนราษฎร. 2563

 งานการเมือง 
ศักดินัย ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคอนาคตใหม่ โดยเอาชนะธีระ สลักเพชร อดีต สส. 5 สมัย  และได้รับเลือกตั้งรวม 2 สมัย

 สมาชิกสภาผู้แทนราษฎร 
ศักดินัย นุ่มหนู ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดตราด สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดตราด สังกัดพรรคก้าวไกล → พรรคประชาชน (พ.ศ. 2567)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
# คลองจะทิ้งหม้อ
คลองจะทิ้งหม้อ หรือ คลองสทิงหม้อ เป็นคลองในอำเภอสิงหนคร จังหวัดสงขลา จุดเริ่มต้นคลองมาจากตำบลม่วงงาม ไหลไปลงทะเลสาบสงขลาที่บ้านสทิงหม้อ ตำบลสทิงหม้อ คลองมีความยาว 15 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓) ไม่แน่ชัดว่าเป็นคลองขุดหรือคลองธรรมชาติ แต่เป็นเส้นทางสัญจรมานานไม่ต่ำกว่าร้อยปี วลัยลักษณ์ ทรงศิริ สันนิษฐานว่าคลองจะทิ้งหม้อน่าจะเคยเป็นคูคลองธรรมชาติมาก่อน ต่อมาคงมีการขุดให้เป็นเส้นตรง น้ำในคลองเป็นน้ำเค็มราว10 เดือน ส่วนในช่วงเดือนตุลาคมถึงพฤศจิกายน ซึ่งเป็นระยะฝนชุกจะเป็นน้ำจืด

สองฝั่งคลองมีพรรณไม้ ได้แก่ ลำพู โกงกาง คูระ สะแก ตาตุ้ม เม่า โพทะเล ชายโขะ หมัน พลอง เนียน มะสัง แสงขรรค์ (เล็บเหยี่ยว) ปรง และลำเท็ง ริมตลิ่งมีรากลำพูและโกงกางกั้นเป็นพนัง ปกคลุมด้วยไม้เลื้อย โดยเฉพาะหนามหมอ (เหงือกปลาหมอ) เมลาะ เขาคัน ปด ฯลฯ ชุมชนปากคลองจะทิ้งหม้อ เคยเป็นท่าเรือเก่า เป็นที่พักเรือเพื่อเดินทางไปเมืองสงขลา เดินทางไประโนด หรือเดินทางไปยังอำเภออื่น ๆ ถือเป็นท่าเรือที่ใหญ่ที่สุดของสงขลา แต่เมื่อมีการตัดถนนทำให้ลดความสำคัญของท่าเรือไปจนหายไปในที่สุด
# วีลา มาดาเลนา
วีลา มาดาเลนา  เป็นละครแนวเทเลโนเบล่าของบราซิล สร้างโดย วอลเธอร์ เนเกรา ออกอากาศทางช่องทีวี โกลบู เมื่อวันที่ 8 พฤศจิกายน พ.ศ. 2542 ถึงวันที่ 5 พฤษภาคม พ.ศ. 2543

 นักแสดง 

 เอดซง เซลูลารี รับบท โซลานู ชาวีแอร์ (Solano Xavier)
 ไมเต โปรเอนซา รับบท Eugênia Junqueira
 กริชตียานา โอลีเวย์รา รับบท พิลาร์ รามิเรซ (Pilar Ramirez)
 เฮอร์สัน คาปรี รับบท Arthur Junqueira
 มาร์กุช วินเตอร์ รับบท โรเบร์ตู ลอปึช (Roberto Lopes)
 Carla Marins รับบท Nancy Xavier
 Thierry Figueira รับบท Hugo Lopes
 Yoná Magalhães รับบท Abigail "Bibiana" Ramirez
 Ary Fontoura รับบท Elpídio Menezes "Seu Menez"
 Rosamaria Murtinho รับบท Margot Ramirez
 Laura Cardoso รับบท Deolinda Xavier
 Flávio Migliaccio รับบท Ângelo Xavier
 ลุยซา ตูแม รับบท ราเคล (Raquel)
 Mário Gomes รับบท โดนาตู (Donato)
 Betty Gofman รับบท Auxiliadora "Lilica"
 Marcelo Faria รับบท José Xavier "Zezito"
 Fernanda Rodrigues รับบท Zuleika "Zu"
# อัฏฐพล โพธิพิพิธ
อัฏฐพล โพธิพิพิธ (เกิด 14 กรกฎาคม พ.ศ. 2509) อดีตสมาชิกสภาผู้แทนราษฎรจังหวัดกาญจนบุรี 2 สมัย และอดีตสมาชิกสภาเทศบาลตำบลท่าเรือพระแท่น

 ประวัติ 
อัฏฐพล เกิดเมื่อวันที่ 14 กรกฎาคม พ.ศ. 2509 ที่จังหวัดกาญจนบุรี เป็นบุตรนายประชา นางทวี โพธิพิพิธ และเป็นพี่ชายธรรมวิชญ์ โพธิพิพิธ 

สำเร็จการศึกษาระดับปริญญาตรี ศิลปศาสตรบัณฑิต สาขาวิชารัฐศาสตร์ จากมหาวิทยาลัยเชียงใหม่ และระดับปริญญาโท Master of Business Administration (Business) จาก Northrop University ประเทศสหรัฐอเมริกาทำเนียบสมาชิกสภาผู้แทนราษฎร ๒๕๖๒. สำนักงานเลขาธิการสภาผู้แทนราษฎร. 2563

 งานการเมือง 
อัฏฐพล เข้าสู่วงการการเมืองด้วยการเป็นสมาชิกสภาเทศบาลตำบลท่าเรือพระแท่น ใน พ.ศ. 2538นักการเมืองถิ่นจังหวัดกาญจนบุรี. สุวิชา วรวิเชียรวงษ์ และ ณัฐพงษ์ บุญเหลือ สำนักวิจัยและพัฒนา สถาบันพระปกเกล้า. 2560 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาธิปัตย์ และได้รับเลือกตั้งรวม 2 สมัย

 สมาชิกสภาผู้แทนราษฎร 
อัฏฐพล โพธิพิพิธ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาญจนบุรี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาญจนบุรี สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
# เซเลบริดาเด
เซเลบริดาเด  เป็นละครแนวเทเลโนเบล่าของบราซิล สร้างโดย ชิลเบร์ตู บรากา ออกอากาศทางช่องทีวี โกลบู เมื่อวันที่ 13 ตุลาคม พ.ศ. 2546 ถึงวันที่ 25 มิถุนายน พ.ศ. 2547

 นักแสดง 

 มาลู มาเดอร์ รับบท มาเรีย คลารา แมลู ดินิซ (Maria Clara Mello Diniz)
 มาร์กุช ปัลเมย์รา รับบท เฟร์นันดู อาโมริม (Fernando Amorim)
 คลอเดีย อาเบรว รับบท มาเรีย ลอร่า ปรูเดงชี ดา กอสตา (Maria Laura Prudente da Costa)
 Fábio Assunção รับบท เรนาตู เม็งดึช (Renato Mendes)
 เด็บโบราห์ อีฟลีน รับบท Beatriz Vasconcellos Amorim
 มาร์ซียู การ์เซีย รับบท มาร์กุช รังเฌล (Marcos Rangel)
 Hugo Carvana รับบท Lineu Vasconcellos
 เด็บโบราห์ เซ็กโก รับบท ดาร์เลเน ซังไปยู (Darlene Sampaio)
 Marcelo Faria รับบท Vladimir Coimbra
 ฌูเลียนา ปาเอส รับบท Jaqueline Joy (Jaqueline da Silva Leitão)
 Nívea Maria รับบท Corina Mello Diniz
 Ana Beatriz Nogueira รับบท Ana Paula Mello Diniz Moutinho
 Taumaturgo Ferreira รับบท Nelito Moutinho
 Isabela Garcia รับบท Eliete Coimbra
 Roberto Bomfim รับบท ซัลวาดอร์ อาโมริม (Salvador Amorim)
 Alexandre Borges รับบท Cristiano Reis
 Júlia Lemmertz รับบท Noêmia Assunção
 Bruno Gagliasso รับบท Inácio Vasconcelos Amorim
 Juliana Knust รับบท Sandra Mello Diniz Moutinho
 นาตาเลีย ทิมเบิร์ก รับบท Yolanda Mendes
# ฟุตบอลโลกหญิง 2011 รอบชิงชนะเลิศ
การแข่งขัน ฟุตบอลโลกหญิง 2011 รอบชิงชนะเลิศ เป็นการแข่งขัน ฟุตบอล ที่จะเกิดขึ้นในวันที่ 17 กรกฎาคม พ.ศ. 2554 ที่ วัลท์ชตาดีอ็อน, ในเมือง แฟรงก์เฟิร์ต, ประเทศเยอรมนี, เพื่อหาผู้ชนะของ ฟุตบอลโลกหญิง 2011 เป็นการพบกันระหว่าง สหรัฐ และ ญี่ปุ่น ญี่ปุ่นชนะ 3–1 ในการยิงลูกโทษหลังจากเสมอกัน 2–2 หลังช่วงต่อเวลาพิเศษ กลายเป็นทีมเอเชียทีมแรกไม่ว่าจะฝั่งชายหรือฝั่งหญิงก็ได้ที่คว้าแชมป์โลกรอบชิงชนะเลิศ ซึ่งชัยชนะของญี่ปุ่นได้มีความหมายต่อประเทศมากยิ่งขึ้น เนื่องจากญี่ปุ่นยังคงรู้สึกถึงผลกระทบของแผ่นดินไหวและคลื่นสึนามิในโทโฮกุ พ.ศ. 2554 ซึ่งทำให้มีผู้เสียชีวิตมากกว่า 15,000 คนก่อนการแข่งขัน

ภูมิหลัง

เส้นทางสู่นัดชิงชนะเลิศ

การแข่งขัน
รายละเอียด

 GK 21Ayumi KaihoriRB 2 Yukari KingaCB 3 Azusa Iwashimizu  CB 4 Saki KumagaiLB 15Aya SameshimaRM 11Shinobu Ohno   CM 6 Mizuho SakaguchiCM 10Homare Sawa (c)LM 8 Aya Miyama  CF 7 Kozue Ando   CF 9 Nahomi KawasumiSubstitutions:FW 18Karina Maruyama     FW 17Yūki Nagasato   FW 20Mana Iwabuchi    Manager:Norio Sasaki300px GK 1 Hope SoloRB 11Ali KriegerCB 19Rachel BuehlerCB 3 Christie Rampone (c)LB 6 Amy LePeilbetRM 9 Heather O'ReillyCM 10Carli LloydCM 7 Shannon BoxxLM 15เมแกน ราพิโน   SS 12Lauren Cheney   CF 20Abby WambachSubstitutions:FW 13Alex Morgan   MF 17Tobin Heath   Manager: เพีย ซุนด์ฮาแก

Player of the Match:
Ayumi Kaihori (Japan)

Assistant referees:
Marina Wozniak (Germany)
Katrin Rafalski (Germany)
Fourth official:
Jenny Palmqvist (Sweden)

สถิติ
+ทั้งหมดสถิติญี่ปุ่นสหรัฐประตูที่ทำได้  2  2ยิงทั้งหมด  14  27ยิงเข้ากรอบ  6  5เปอร์เซ็นต์การครองบอล  52%  48%เตะมุม  4  8ทำฟาวล์  11  10ล้ำหน้า  2  3ใบเหลือง  1  0ใบแดง  1  0
# กำลังข้ามชาติ
กำลังข้ามชาติ หรือ กำลังหลายชาติ หรือ กำลังรบหลายชาติ  คือการปฏิบัติการหลายชาติซึ่งอาจจะเป็นวัตถุประสงค์ในการตั้งรับ, การรุก หรือการรักษาสันติภาพ ในการปฏิบัติการหลายชาติ หลายประเทศได้จัดตั้งพันธมิตรเพื่อดำเนินการดังกล่าว

กำลังหลายชาติ ได้แก่ :
 กองบัญชาการสูงสุดกำลังรบนอกประเทศสัมพันธมิตร (พ.ศ. 2486–2488)
 กองกำลังและผู้สังเกตการณ์ข้ามชาติ (พ.ศ. 2524–ปัจจุบัน)
 กำลังข้ามชาติในเลบานอน (พ.ศ. 2525–2527)
 ยุทธการค้ำจุนประชาธิปไตย (พ.ศ. 2537–2538)
 กองบัญชาการสหประชาชาติ (พ.ศ. 2493–ปัจจุบัน)
 กำลังช่วยเหลือทางทหารโลกเสรี (พ.ศ. 2508–2516)
 กำลังสันติภาพแคริบเบียน (พ.ศ. 2526–2528)

 เนโท 
 IFOR (พ.ศ. 2538–2539)
 SFOR (พ.ศ. 2539–2547)
 กำลังสนับสนุนความมั่นคงนานาชาติ (พ.ศ. 2544–2557)
 กำลังตอบสนองแห่งเนโท (พ.ศ. 2546–ปัจจุบัน)
 EUFOR (พ.ศ. 2547–ปัจจุบัน)

 อิรัก 
 กองทัพน้อยผสมนานาชาติ – อิรัก (พ.ศ. 2547–2552)
 กองพลข้ามชาติกลาง – ใต้ (พ.ศ. 2546–2551)
 กำลังผสมนานาชาติ – อิรัก (พ.ศ. 2547–2552)
 กำลังผสมนานาชาติตะวันตก (พ.ศ. 2547–2553)
# หวนแก
หวนแก("ฝ่ายอ้าวจุ๋นทัพหน้าสุมาเจียวทำสะพานข้ามกองทัพไปถึงฝั่งแล้ว ก็ใช้ให้หวนแก ฮั่นจ๋งคุมทหารเข้าตีป้อมซ้ายขวา นายทหารรักษาป้อมขวาชื่อเล่าเลียก ป้อมซ้ายชื่อจวนเต๊ก ป้อมสองอันนี้สูงใหญ่มั่นคงนัก หวนแกกับฮั่นจ๋งจะหักเข้าไปก็มิได้ก็ถอยออกมาตั้งค่ายอยู่") (" ฝ่ายหวนแกแลเห็นฮั่นจ๋งตายก็โกรธนัก ถือง้าววิ่งเข้าไปแทงเตงฮองพลาดไปหว่างรักแร้ เตงฮองหนีบเอาง้าวไว้ หวนแกก็วิ่งหนี เตงฮองก็ขว้างด้วยดาบถูกแขนซ้ายหวนแกก็ล้มลง เตงฮองก็สะอึกเข้าไปแทงด้วยทวนหวนแกก็ตาย")  (เสียชีวิต 8 กุมภาพันธ์ ค.ศ. 253)  มีชื่อในภาษาจีนกลางว่า หฺวาน เจีย  เป็นขุนนางของรัฐวุยก๊กในยุคสามก๊กของจีน เป็นบุตรชายของฮวนกาย ขุนนางของวุยก๊กในช่วงต้นยุคสามก๊ก

 แหล่งข้อมูลทางประวัติศาสตร์ของชีวประวัติหวนแก 
ชีวประวัติหวนแกปรากฏแทรกอยู่ในจดหมายเหตุสามก๊ก บทชีวประวัติฮวนกาย บทชีวประวัติซุนเหลียง และบทชีวประวัติจูกัดเก๊ก

 ภูมิหลังครอบครัวและการรับราชการในช่วงต้น 
หวนแกเป็นชาวอำเภอหลินเซียง (หลินเซียงเซี่ยน) เมืองเตียงสา (ฉางชาจฺวิ้น) ซึ่งปัจจุบันคือนครหลินเซียง มณฑลหูหนาน(桓階字伯緒，長沙臨湘人也。) จดหมายเหตุสามก๊ก เล่มที่ 22. ปู่ทวดของหวนแกชื่อหฺวาน เชา  ปู่ของหวนแกชื่อหฺวาน เชิ่ง  ทั้งคู่รับราชการเป็นเจ้าเมืองในยุคราชวงศ์ฮั่นตะวันออก หฺวาน เชิ่งยังเป็นราชเลขาธิการ (ช่างชู) ในสำนักราชเลขาธิการและมีชื่อเสียงในพื้นที่ภาคใต้ของจีน(魏書曰：階祖父超，父勝，皆歷典州郡。勝為尚書，著名南方。) อรรถาธิบายจากเว่ย์ชูในจดหมายเหตุสามก๊ก เล่มที่ 22. บิดาของหวนแกชื่อฮวนกาย (桓階 หฺวาน เจีย) เป็นขุนนางผู้รับใช้ขุนศึกโจโฉ หลังการล่มสลายของราชวงศ์ฮั่นตะวันออก ฮวนกายได้รับราชการกับรัฐวุยก๊กในยุคสามก๊กเป็นระยะเวลาสั้น ๆ โดยเคยดำรงตำแหน่งเป็นหัวหน้าสำนักราชเลขาธิการ (尚書令 ช่างชูลิ่ง)

หลังการเสียชีวิตของฮวนกายผู้บิดา หวนแกได้สืบทอดบรรดาศักดิ์อันเล่อเซียงโหว (安樂鄉侯) ของบิดา(後階疾篤，遣使者即拜太常，薨，帝為之流涕，諡曰貞侯。子嘉嗣。) จดหมายเหตุสามก๊ก เล่มที่ 22. และยังได้สมรสกับเจ้าหญิงเชิงเชียนถิง (升遷亭公主 เชิงเชียนถิงกงจู่) เจ้าหญิงของรัฐวุยก๊ก(嘉尚升遷亭公主) จดหมายเหตุสามก๊ก เล่มที่ 22.

ในช่วงศักราชเจียผิง (嘉平; ค.ศ. 249-254) หวนแกได้รับการแต่งตั้งให้ดำรงตำแหน่งเจ้าเมือง (太守 ไท่โฉ่ว) ของเมืองเล่ออาน (樂安)(會嘉平中，以樂安太守與吳戰於東關) จดหมายเหตุสามก๊ก เล่มที่ 22.

 เสียชีวิต 

ในปี ค.ศ. 252 หวนแกร่วมกับจูกัดเอี๋ยน, อ้าวจุ๋น, ฮั่นจ๋ง (บุตรชายของฮันต๋งขุนพลรัฐง่อก๊ก) และขุนพลวุยก๊กคนอื่น ๆ ในการยกทัพบุกง่อก๊กที่เป็นรัฐอริของวุยก๊ก หวนแกและฮั่นจ๋งเสียชีวิตระหว่างการรบกับง่อก๊กในยุทธการที่ตังหินในปี ค.ศ. 253 หวนแกได้รับสมัญญาว่าจฺว้างโหว (壯侯)(會嘉平中，以樂安太守與吳戰於東關，軍敗，沒，諡曰壯侯。) จดหมายเหตุสามก๊ก เล่มที่ 22.(樂安太守桓嘉等同時并沒，死者數萬。) จดหมายเหตุสามก๊ก เล่มที่ 64. บุตรชายของหวนแกชื่อหฺวาน อี้ (桓翊) ได้สืบทอดบรรดาศักดิ์อันเล่อเซียงโหว (安樂鄉侯) ของหวนแก(子翊嗣。) จดหมายเหตุสามก๊ก เล่มที่ 22.

 ในนิยายสามก๊ก 
หวนแกปรากฏเป็นตัวละครรองในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก หวนแกปรากฏในตอนที่ 108 เมื่อหวนแกและฮั่นจงเข้าร่วมรบในยุทธการที่ตังหินโดยอยู่ใต้การบังคับบัญชาของอ้าวจุ๋น หวนแกและฮั่นจ๋งได้รับมอบหมายให้เข้าโจมตีป้อมปราการ 2 แห่งของเขื่อนตังหิน(卻說胡遵渡過浮橋，屯軍於堤上，差桓嘉、韓綜攻打二城。) สามก๊ก ตอนที่ 108. ต่อมาทั้งสองกลับมาประจำการอยู่ริมฝั่งแม่น้ำ เตงฮองขุนพลอาวุโสของง่อก๊กนำกำลังทหารถืออาวุธสั้นเข้าโจมตีค่ายวุยก๊กอย่างฉับพลัน หวนแกถือทวนเข้ารบ เตงฮองจับทวนของหวนแกไว้ได้แล้วขว้างมีดไปถูกหวนแก สุดท้ายหวนแกจึงถูกเตงฮองสังหารด้วยทวนของตัวหวนแกเอง(桓嘉從左邊轉出，忙綽槍刺丁奉，被奉挾住槍桿。嘉棄槍而走，奉一刀飛去，正中左肩，嘉望後便倒。奉趕上，就以槍刺之。) สามก๊ก ตอนที่ 108.
# โกลด การามง
โกลด การามง (หรือ ; ค.ศ. 1510–1561) เป็นนักออกแบบตัวพิมพ์ ผู้จัดพิมพ์ และนักแกะแบบกดรอยจากปารีส การามงทำงานเป็นหนึ่งในนักออกแบบตัวพิมพ์ที่มีชื่อเสียงที่สุดตลอดกาล โดยผู้คนชมเชยเรื่องความสง่างามของไทป์เฟซของเขา ไทป์เฟซแบบมีเชิงเก่าหลายแบบมีชื่อว่าการามงตามนักออกแบบผู้นี้

การามงเป็นหนึ่งในนักแกะแบบกดรอยอิสระรายแรก ๆ ที่เชี่ยวชาญด้านการออกแบบตัวพิมพ์และการแกะแบบกดรอยให้ผู้อื่น แทนที่จะทำงานที่บ้านให้กับนักพิมพ์เฉพาะราย หน้าที่การงานของเขาจึงช่วยกำหนดอนาคตของการพิมพ์เชิงพาณิชย์ด้วยการพิมพ์ตัวอักษรในฐานะอุตสาหกรรมที่โดดเด่นสำหรับการพิมพ์หนังสือ
thumb| ไทป์เฟซ "เปอตีแต็กซต์" มีไว้สำหรับข้อความเนื้อหา สร้างโดยการามง
right|thumb| พันธสัญญาใหม่ฉบับปี 1550 ของเอเตียน เรียงพิมพ์ด้วย "แกร็กดูว์รัว" ของการามง ผลลัพธ์ที่ได้คือหนึ่งในชิ้นงานการพิมพ์ที่ซับซ้อนที่สุดในประวัติศาสตร์ของไทป์เฟซโลหะ ค่อนข้างแตกต่างจากไทป์เฟซละตินที่มีโครงสร้างและตั้งตรงของการามง
thumb|ตัวแบบกดรอยดั้งเดิมของการามงสำหรับไทป์เฟซ "แกร็กดูว์รัว" ปัจจุบันยังคงเป็นทรัพย์สินของรัฐบาลฝรั่งเศส

 การเสียชีวิต 
ใน ค.ศ. 1561 การามงได้เสียชีวิตโดยไม่ทราบสาเหตุในฝรั่งเศส ในพฤศจิกายนปีเดียวกัน อุปกรณ์ของเขาก็ถูกนำไปขายGaramond French Ministry of Culture and Communication.
# ฮูดเจฟา
ฮูดเจฟา  เป็นศัพท์อียิปต์โบราณที่หมายถึง "หายไป" หรือ "ถูกลบ"Alan H. Gardiner: The royal canon of Turin. Griffith Institute of Oxford, Oxford (UK) 1997, ; page 15 & Table I. ศัพท์นี้ใช้งานโดยราชอาลักษณ์ในสมัยแรเมซีสช่วงราชวงศ์ที่สิบเก้าแห่งอียิปต์ เมื่อบรรดาอาลักษณ์รวบรวมรายการกษัตริย์อย่างบันทึกพระนามแห่งอไบดอส บันทึกพระนามแห่งซักกอเราะฮ์ และบันทึกพระนามแห่งตูริน โดยมีพระนามของฟาโรห์ที่สวรรคตแล้วอ่านไม่ได้ เสียหาย หรือถูกลบโดยสมบูรณ์Wolfgang Helck: Untersuchungen zur Thinitenzeit (= Ägyptologische Abhandlungen (ÄA), vol. 45). Harrassowitz, Wiesbaden 1987, , p.109. 

ในคริสต์ศตวรรษที่ 19 นักอียิปต์วิทยาและนักประวัติศาสตร์ในตอนนั้นคาดว่าศัพท์นี้คือพระนามของกษัตริย์ เนื่องจากอาลักษณ์จดคำว่า ฮูดเจฟา ข้างในคาร์ทูชฟาโรห์ แต่เมื่อความรู้เกี่ยวกับวลีและไวยากรณ์อียิปต์โบราณเพิ่มมากขึ้น นักวิชาการจึงรู้ความหมายที่แท้จริง บรรดาอาลักษณ์ใช้คำว่า ฮูดเจฟา เป็นนามแฝงแทนที่พระนามกษัตริย์ที่อ่านไม่ออก โดยวงพระนามนั้นด้วยคาร์ทูชฟาโรห์เพื่อระบุว่าคำนี้เป็นพระนามกษัตริย์ แต่เหล่าอาลักษณ์รุ่นถัดมาเข้าใจผิดว่าคิดว่าเป็นพระนามโดยกำเนิดที่แท้จริงของกษัตริย์ที่จะได้รับการเข้าทะเบียน บันทึกพระนามแห่งอไบดอสมีพระนามคาร์ทูช เซดจ์เอส ในฐานะผู้ติดตามของฟาโรห์เซเคมเค็ต ซึ่งน่าสนใจที่ว่า เซดจ์เอส หมายถึง "ตกหล่น" หรือ "หายไป" ดังนั้น คาร์ทูชหมายเลข 18 จริง ๆ แล้วไม่ใชพระนามจริง แต่เป็นหมายเหตุ "ถูกลบ" เหมือนกับหมายเหตุ ฮูดเจฟา ตัวอย่างที่เป็นที่รู้จักสำหรับกษัตริย์ที่หายไปได้แก่ ฟาโรห์ฮูดเจฟาที่ 1, ฟาโรห์เซดจ์เอส และฟาโรห์ฮูดเจฟาที่ 2Herman Alexander Schlögl: Das Alte Ägypten: Geschichte und Kultur von der Frühzeit bis zu Kleopatra. Beck, Hamburg 2006, , page 78.Iorwerth Eiddon Stephen Edwards: The Cambridge Ancient History Vol. 1, Pt. 2: Early history of the Middle East, 3rd volume (Reprint). Cambridge University Press, Cambridge 2006, , page 35.Jürgen von Beckerath: Handbuch der ägyptischen Königsnamen. Deutscher Kunstverlag, München/Berlin 1984, page 49.
# TEA BOX ชายชรากับหมาบ้า
TEA BOX ชายชรากับหมาบ้า เป็นมินิซีรีส์ไทยปี 2564 ออกอากาศทางไทยพีบีเอสและไลน์ทีวี นำแสดงโดยนิรุตติ์ ศิริจรรยา, ชาคริต แย้มนาม และสุทธิรักษ์ ทรัพย์วิจิตร

เรื่องราวเป็นเรื่องเกี่ยวกับชายชราผู้สิ้นหวังกับชีวิต และชายหนุ่มที่ค้นหาจุดมุ่งหมายในชีวิต

 เรื่องย่อ 
เจเจเพิ่งถูกเฟิร์นแฟนสาวบอกเลิก ทั้งสองทะเลาะกันเสียงดังจนวิชัยชายชราข้างบ้านที่ใช้ชีวิตอย่างไม่มีจุดหมายหงุดหงิดด้วยความรำคาญ เหตุการณ์ยิ่งหนักขึ้นไปอีก เมื่อวิชัยเห็นเจเจแอบขโมยมะม่วงของเขาจนเรื่องไปถึงโรงพัก

ตำรวจไกล่เกลี่ยให้เจเจรดน้ำต้นไม้ให้วิชัยทุกวันเพื่อเป็นการลงโทษ จุดเริ่มต้นของมิตรภาพต่างวัยจึงถือกำเนิดขึ้น

 นักแสดง 
 นิรุตติ์ ศิริจรรยา รับบทเป็น วิชัย, ชายชราซึ่งเคยเป็นหัวหน้าวิศวกรมากประสบการณ์
 ชาคริต แย้มนาม รับบทเป็น วิชัย (วัยหนุ่ม)
 สุทธิรักษ์ ทรัพย์วิจิตร รับบทเป็น เจเจ, ชายหนุ่มว่างงานในวัย 26 ปี
 ลัทธ์กมล ปิ่นโรจน์กีรติ รับบทเป็น เฟิร์น, แฟนสาวของเจเจ
 จิตต์ติภัทร วรกิจพิพัฒน์ รับบทเป็น นิตยา, ภรรยาผู้ล่วงลับของวิชัย
 หัสสยา อิสริยะเสรีกุล รับบทเป็น นิตยา (วัยสาว)
# ยูนิแอร์
ยูนิแอร์เวย์  หรือชื่อเดิม มากงแอร์ไลน์ (馬公航空) เป็นสายการบินระดับภูมิภาคของไต้หวัน ที่มีฐานการบินหลักตั้งอยู่ที่ท่าอากาศยานไทเปซงชาน"Directory: World Airlines." Flight International. March 30–5 April 2004. 88. "7F, 100 Sec 2, Chang-An E. Road, Taipei, 104, Taiwan" ก่อตั้งในปี พ.ศ. 2531 เป็นบริษัทลูกของกลุ่มเอเวอร์กรีน (Evergreen) ซึ่งทำให้สายการบินนี้เป็นสายการบินน้องของอีวีเอแอร์ผู้ให้บริการหลัก 

ภายหลังการเข้าซื้อหุ้นส่วนใหญ่ของสายการบินโดยอีวีเอแอร์ในปี ค.ศ. 1966 สายการบินดำเนินการภายใต้ชื่อ มากงแอร์ไลน์ ในปี ค.ศ. 1998 สายการบินควบรวมกิจการกับเกรทไชนาแอร์ไลน์และไต้หวันแอร์เวย์ เพื่อก่อตั้งยูนิแอร์เวย์

สายการบินมีส่วนแบ่งตลาดที่ใหญ่ที่สุดในตลาดในประเทศของไต้หวันในช่วงหลายปีที่ผ่านมา และได้ขยายการให้บริการสู่เที่ยวบินต่างประเทศ ในช่วงหลายปีที่ผ่านมา ยูนิแอร์ได้ออกบริการเที่ยวบินไปสู่ที่หมายในต่างประเทศจากเกาสงซึ่งเป็นเมืองท่าทางตอนใต้ของไต้หวัน และในปี ค.ศ. 2007 สายการบินได้รับการอนุญาตที่จะเริ่มเที่ยวบินไปสู่ประเทศญี่ปุ่น

จุดหมายปลายทาง

ข้อตกลงการบินร่วม
ยูนิแอร์ได้มีข้อตกลงการบินร่วมกับสายการบินดังต่อไปนี้:
 แอร์ไชนา
 อีวีเอแอร์
 ไห่หนานแอร์ไลน์
 ชานตงแอร์ไลน์
 เชินเจิ้นแอร์ไลน์

 ฝูงบิน 
ฝูงบินปัจจุบัน
thumb|เอทีอาร์ 72-600 ของยูนิแอร์
ณ เดือนสิงหาคม ค.ศ. 2024 ยูนิแอร์มีเครื่องบินประจำการในฝูงบินดังนี้:"Global Airline Guide 2016 (Part Two)", Airliner World, November 2016, p.33

+ ฝูงบินของยูนิแอร์ เครื่องบิน ประจำการ จัดหา ผู้โดยสาร หมายเหตุJY รวมเอทีอาร์ 72-60014——7070รวม14—

ยูนิแอร์มีอายุฝูงบินเฉลี่ย 10.4 ปี

ฝูงบินในอดีต
thumb|เอ็มดี-90-30 ของยูนิแอร์ในอดีต
ยูนิแอร์เคยให้บริการเครื่องบินดังต่อไปนี้:

 แอร์บัส เอ321-200
 บีเออี 146-300
 โบอิง 757-200
 เดอ ฮาวิลแลนด์ แคนาดา แดช 8-200
 เดอ ฮาวิลแลนด์ แคนาดา แดช 8-300
 แมคดอนเนลล์ดักลาส เอ็มดี-90-30
# ไพโรไลซิสแก๊สโซลีน
ไพโรไลซิสแก๊สโซลีน  หรือไพแก๊ส  เป็นผลิตภัณฑ์กลุ่มแนฟทา มีกลิ่นไม่พึงประสงค์และมีสีเหลือง มีส่วนผสมหลักเป็นสารอะโรเมติก (เบนซีน 30%, โทลูอีน 15%, อะโรเมติก C8 20%) และประกอบด้วยสารโอเลฟินจำนวนมากและไดโอเลฟินคอนจูเกต (เลขโบรมีนประมาณ 50, เลขไดอีน 5–50) จุดเดือดโดยประมาณอยู่ในช่วง 25–210 องศาเซลเซียส เป็นผลพลอยได้จากการแตกตัวของแนฟทาที่อุณหภูมิสูงในระหว่างการผลิตเอทิลีนและโพรพิลีน เป็นสารผสมที่ให้ค่าออกเทนสูงซึ่งประกอบด้วยสารที่มีคาร์บอนตั้งแต่ C5 ถึง C12 ส่วนผสมมีเลขทะเบียน CAS: 68477-58-7 ไพแก๊สมีศักยภาพสูงในการใช้เป็นส่วนผสมของน้ำมันเบนซิน รวมทั้งการใช้ในกระบวนการแยกสารอะโรเมติกออกจากสารประกอบอื่น ๆ ปัจจุบันไพแก๊สส่วนใหญ่ใช้เป็นส่วนผสมในน้ำมันเบนซินเนื่องจากมีเลขออกเทนสูง กระบวนการแตกสลายโมเลกุลด้วยไอน้ำ (steam cracking) จากวัตถุดิบที่ใช้ในการผลิตโอเลฟินซึ่งเป็นของเหลวที่อุดมด้วยเบนซีนสามารถผลิตผลพลอยได้ซึ่งเรียกว่าไพโรไลซิสแก๊สโซลีน ไพแก๊สสามารถผสมกับสารไฮโดรคาร์บอนอื่น ๆ เพื่อเป็นสารเติมแต่งน้ำมันเบนซิน หรือกลั่น (ในกระบวนการเบนซีนโทลูอีนและไซลีน, BTX) เพื่อแยกออกเป็นสารองค์ประกอบ ซึ่งรวมถึงเบนซีน

 ไพโรไลซิสแก๊สโซลีนดิบ 
ไพโรไลซิสแก๊สโซลีนดิบ (Raw Pyrolysis Gasoline, RPG) หรือไพแก๊สดิบ (Raw Pygas) คือไพแก๊สที่ไม่มีการเติมไฮโดรเจนซึ่งอุดมไปด้วยเบนซีน

 ไพโรไลซิสแก๊สโซลีนที่ผ่านกระบวนการเติมไฮโดรเจน 
ไพโรไลซิสแก๊สโซลีนเติมไฮโดรเจน (Hydrogenated Pyrolysis Gasoline, HPG) หรือไพแก๊สเติมไฮโดรเจน (Hydrogenated Pygas) เป็นวัตถุดิบตั้งต้นของโรงงานผลิตอนุพันธ์อะโรมาติก BTX สำหรับการสกัดเบนซีนและโทลูอีน
# รายชื่อบุคคลในยุคสามก๊ก (น)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร น รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน

รายชื่อบุคคล
 ชื่อ  ชื่อรอง  ปีที่เกิด(ค.ศ.)  ปีที่เสียชีวิต(ค.ศ.)  บ้านเกิด(ในวงเล็บคือสถานที่ในปัจจุบัน)  บทบาท  สังกัด  เคยสังกัด  หมายเหตุน่าโหลวNalou那樓อำเภอช่าง(นครยฺหวีหลิน มณฑลฉ่านซี)ผู้นำชนเผ่าออหวนเนี่ย ขุยNie Kui聶夔ขุนนางวุยก๊กเนี่ย โหย่วNie You聶友เหวินที่Wenti文悌อำเภออิเจี๋ยง(นครหนานชาง มณฑลเจียงซี)ขุนพลง่อก๊ก

 บรรณานุกรม 
 ตันซิ่ว. สามก๊กจี่ (ซานกั๋วจื้อ).
 เผย์ ซงจือ. อรรถาธิบายสามก๊กจี่ (ซานกั๋วจื้อจู้).
 ฟ่าน เย่. โฮ่วฮั่นชู.
 ฝาง เสฺวียนหลิง. จิ้นชู
 ซือหม่า กวาง. จือจื้อทงเจี้ยน
 ล่อกวนตง. สามก๊ก (ซานกั๋วเหยี่ยนอี้).
 เจ้าพระยาพระคลัง (หน). สามก๊ก ฉบับเจ้าพระยาพระคลัง (หน). 

น
# นายทหารยามเรือ
นายทหารยามเรือ  คือนายทหารเรือพรรคนาวินชั้นสัญญาบัตร ซึ่งทำหน้าที่เป็นผู้บังคับบัญชายามประจำเรือ นายทหารยามเรือได้รับแต่งตั้งโดยผู้บังคับการเรือ แบ่งเป็นสองประเภทตามสถานะของเรือ ได้แก่ ยามเรือเดิน และยามเรือจอด
 นายทหารยามเรือเดิน 
นายทหารยามเรือเดิน (officer of the deck underway)สถาบันวิชาการป้องกันประเทศ กระทรวงกลาโหม. พจนานุกรมศัพท์ทหาร อังกฤษ-ไทย ฉบับใช้ร่วมสามเหล่าทัพ พ.ศ. 2558  หน้า 224 มีจำนวนสามถึงห้าผลัด มีความรับผิดชอบดูแลความปลอดภัยการเดินเรือ รักษาตำแหน่งของเรือ ดูแลการเดินเครื่องจักร ดูแลไฟและสัญญาณเดินเรือ ตรวจตราเหตุการณ์นอกเรือ และเตรียมช่วยคนตกน้ำณัฐวัฒน์ บุญญะศิรพัฒน์. กองฝึกเดินเรือและการเรือ กองทัพเรือ. ยามพรรคนาวินในเรือ  

นายทหารยามเรือเดินมีหน้าที่รายงานต่อผู้บังคับการเรือในประเด็นเกี่ยวกับความปลอดภัย รายงานต่อต้นเรือในประเด็นเกี่ยวกับกิจการทั่วไป รายงานต่อต้นหนในประเด็นเกี่ยวกับทิศทางและความเร็วของเรือ

 นายทหารยามเรือจอด  
นายทหารยามเรือจอด (officer of the deck in port) มีความรับผิดชอบดูแลความปลอดภัยของเรือ รักษาความสะอาดเรียบร้อยภายในเรือ ตรวจตราการปฏิบัติหน้าที่ประจำวันภายในและภายนอกเรือ ตรวจเรือหลังเวลานอน รับรองผู้มาเยี่ยมเรือ ดูแลพิธีชักธงประจำเรือขึ้นลง และถือเป็นผู้รับผิดชอบสูงสุดของเรือในยามที่ผู้บังคับการเรือและต้นเรือไม่อยู่บนเรือกรมเจ้าท่า. ระเบียบกรมเจ้าท่าว่าด้วยอำนาจหน้าที่และความรับผิดชอบของเจ้าหน้าที่ที่ปฏิบัติงานตามตำแหน่งภายในเรือ พ.ศ. 2523
# เฮนเนส ไวส์ไวเลอร์
ฮันส์ " เฮนเนส " ไวส์ไวเลอร์ (5 ธันวาคม พ.ศ. 2462 – 5 กรกฎาคม พ.ศ. 2526) เป็นนักฟุตบอลและผู้จัดการทีมชาวเยอรมัน ในฐานะโค้ชเขาคว้าแชมป์รายการสำคัญมากมายกับสโมสรโบรุสเซียมึนเช่นกลัดบัค และ สโมสรฟุตบอลโคโลญ ในทศวรรษ 1970

ไวส์ไวเลอร์คว้าแชมป์รวม 11 รายการ โดย 8 รายการนั้นเกิดขึ้นกับสโมสรในเยอรมันตะวันตก เขาจึงเป็นหนึ่งในโค้ชชาวยุโรปที่ประสบความสำเร็จมากที่สุดในยุคทศวรรษ 1970 ระหว่างปี ค.ศ. 1957 ถึง ค.ศ. 1970 ไวส์ไวเลอร์ยังได้เป็นผู้ฝึกอบรมโค้ชหลายร้อยคนจากทั่วทุกมุมโลก ในปี ค.ศ. 2005 ศูนย์ฝึกอบรมสำหรับโค้ชในเมืองโคโลญได้ตั้งถูกชื่อว่า Hennes-Weisweiler-Academy เพื่อเป็นเกียรติแก่เขา

ไวส์ไวเลอร์เป็นผู้จัดการทีมในยุคที่ประสบความสำเร็จของสโมสรโบรุสเซียมึนเช่นกลัดบัคในช่วงทศวรรษ 1960 และ 1970 และกับสโมสรฟุตบอลโคโลญในช่วงปลายทศวรรษ 1970 นอกจากนี้เขายังมีชื่อเสียงในด้านการพัฒนาพรสวรรค์ของผู้เล่นที่โดดเด่นหลายคน เช่น ยุพ ไฮน์เคิส, กุนเทอร์ เน็ตเซอร์, แบร์ตี โฟกต์ส เป็นต้น

 เกียรติประวัติ 
 ผู้จัดการทีม 
โบรุสเซียมึนเช่นกลัดบัค
 บุนเดสลีกา: 1969–70, 1970–71, 1974–75; รองชนะเลิศ: 1973–74
 เดเอ็ฟเบ-โพคาล: 1972–73
 เดเอ็ฟเบ-ลีกาโพคาล รองชนะเลิศ: 1972–73
 ยูฟ่าคัพ: 1974–75, รองชนะเลิศ: 1972–73

 สโมสรฟุตบอลโคโลญ
 บุนเดสลีกา: 1977–78
 เดเอ็ฟเบ-โพคาล: 1976–77, 1977–78; รองชนะเลิศ: 1953–54

 นิวยอร์ค คอสมอส

 North American Soccer League: 1980 

 กราสฮอปเปอร์คลับซูริก 

 สวิตซ์เนชันแนลลีกาอา: 1982–83

 สวิตซ์คัพ: 1982–83